2001 m. liepos 19 d. Komisijos sprendimas nustatantis ekologinius kriterijus, taikomus suteikiant indų plovikliams ekologinius ženklus (pranešta dokumentu Nr. C(2001) 1989)tekstas svarbus EEE.



Oficialusis leidinys L 214 , 08/08/2001 p. 0030 - 0042

CS.ES skyrius 15 tomas 06 p. 167 - 179

ET.ES skyrius 15 tomas 06 p. 167 - 179

HU.ES skyrius 15 tomas 06 p. 167 - 179

LT.ES skyrius 15 tomas 06 p. 167 - 179

LV.ES skyrius 15 tomas 06 p. 167 - 179

MT.ES skyrius 15 tomas 06 p. 167 - 179

PL.ES skyrius 15 tomas 06 p. 167 - 179

SK.ES skyrius 15 tomas 06 p. 167 - 179

SL.ES skyrius 15 tomas 06 p. 167 - 179



Komisijos sprendimas 2001 m. liepos 19 d. nustatantis ekologinius kriterijus, taikomus suteikiant indų plovikliams ekologinius ženklus (pranešta dokumentu Nr. C(2001) 1989) (tekstas svarbus EEE) (2001/607/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 3, 4 ir 6 straipsnius, Kadangi: (1) Pagal Reglamentą (EB) Nr. 1980/2000 Bendrijos ekologinį ženklą galima suteikti produktui, pasižyminčiam tokiomis savybėmis, kurios yra ypač svarbios geriau įgyvendinant pagrindinius aplinkos apsaugos reikalavimus. (2) Reglamento (EB) Nr. 1980/2000 4 straipsnis nustato, kad konkretūs kriterijai, taikomi suteikiant ekologinį ženklą, nustatomi pagal produktų grupes. (3) Šiame sprendime nustatytos priemonės buvo parengtos ir patvirtintos laikantis Reglamento (EB) Nr. 1980/2000 6 straipsnyje išdėstytos ekologinių kriterijų nustatymo tvarkos. (4) Šiame sprendime nustatytos priemonės atitinka pagal Reglamento (EB) Nr. 1980/2000 17 straipsnį įkurto komiteto nuomonę, PRIĖMĖ ŠĮ SPRENDIMĄ: 1 straipsnis Produktų grupė "indų plovikliai" (toliau — produktų grupė) — tai: Visi plovikliai, kurie yra skirti indus, molinius ir porcelianinius indus, peilius, šakutes ir šaukštus, puodus, kitus virtuvės indus ir pan. plauti rankomis. 2 straipsnis Produktų grupės ekologinės savybės ir tinkamumas naudoti vertinamas remiantis šio sprendimo priede pateiktais kriterijais. 3 straipsnis Produktų grupės apibrėžimas ir produktų grupei taikomi kriterijai galioja trejus metus nuo šio sprendimo įsigaliojimo dienos. Jeigu patikslinti ekologiniai kriterijai nebus patvirtinti iki šio laikotarpio pabaigos, jie galios dar metus. 4 straipsnis Kad būtų galima administruoti, produktų grupei priskiriamas kodas 019. 5 straipsnis Šis sprendimas skirtas valstybėms narėms. Priimta Briuselyje, 2001 m. liepos 19 d. Komisijos vardu Margot Wallström Komisijos narė [1] OL L 237, 2000 9 21, p. 1. -------------------------------------------------- PRIEDAS BENDROSIOS NUOSTATOS Tam, kad indų plovikliui (toliau — produktas) būtų suteikta teisė gauti ekologinį ženklą, jis turi būti priskirtas 1 straipsnyje apibrėžtai produktų grupei, ir, pagal paraišką atlikus tyrimus kaip nurodyta kriterijuose ir techniniame priede, atitikti šio sprendimo priede pateiktus kriterijus. Tam tikrais atvejais galima taikyti kitus bandymų metodus, jeigu jų lygiavertiškumą pripažįsta kompetentinga institucija arba paraišką vertinančios institucijos (toliau — kompetentinga institucija). Jeigu bandymai neminimi arba jie neminimi kaip naudingi tikrinant arba kontroliuojant, kompetentingos institucijos atitinkamai turėtų remtis pareiškėjų pateikiamomis deklaracijomis bei dokumentais ir (arba) nepriklausomų patikrinimų rezultatais. Jeigu nurodyta pateikti konkrečius dokumentus ir (arba) deklaracijas, minėtus dokumentus gali parengti, atitinkamai, pareiškėjas (-ai) ir (arba) jų tiekėjas (-ai). Jeigu nurodomos sudėtinės dalys, joms priskiriamos medžiagos ir preparatai. Rekomenduojama, kad kompetentingos institucijos, vertindamos paraiškas ir tikrindamos, kaip laikomasi šio sprendimo priede išdėstytų kriterijų, atsižvelgtų į pripažintų aplinkos vadybos sistemų, pvz., EMAS arba EN ISO 14001, įgyvendinimą. (Pastaba: tokias valdymo sistemas įgyvendinti nėra privaloma. ) Taikant šiuos kriterijus pirmiausia siekiama skatinti: - mažinti kenksmingų medžiagų arba kitokių teršalų išleidimą į vandens ekosistemas, - mažinti pavojų sveikatai arba aplinkai, kylantį naudojant pavojingas medžiagas, arba neleisti jam kilti, - mažinti susidarančius pakuotės atliekų kiekius, - teikti informaciją, kuri leistų vartotojui naudoti produktą veiksmingai ir mažinant kenksmingą poveikį aplinkai. Nustatomi tokie kriterijai, kurie skatina ženklinti aplinkai mažai kenksmingus indų ploviklius. EKOLOGINIAI KRITERIJAI 1. Toksiškumas vandens organizmams Kiekvienos sudedamosios dalies (i) ribinė toksinė praskiedimo koncentracija (RPKtoks) paskaičiuojama taikant šią formulę: +++++ TIFF +++++ kurioje kiekis (i) — tai sudedamosios dalies kiekis rekomenduojamoje dozėje 1 l indams plauti skirto vandens, AF — tai apkrovos faktorius ir IPE — sudedamosios dalies ilgalaikio toksiško poveikio koncentracija. AF ir IPE kriterijų vertės yra tokios, kokios pateiktos I priedo A dalies indų ploviklių sudedamųjų dalių duomenų bazės sąraše (PSDD sąrašas). Jeigu kuri sudedamoji dalis nėra įtraukta į PSDD sąrašą, paraiškos įteikėjas paskaičiuoja jos vertę I priedo B dalyje aprašytu būdu. Sudėjus kiekvienos sudedamosios dalies RPKtoks, gaunamas produkto RPKtoks. Rekomenduojamos dozės RPKtoks 1 l indams plauti skirto vandens yra ne didesnis nei 170 l. Kompetentingai institucijai pateikiama tiksli produkto sudėtis ir RPKtoks paskaičiavimo smulkus aprašymas, rodantis, kad laikomasi šio kriterijaus reikalavimų. 2. Aktyviųjų paviršiaus medžiagų biologinis skaidomumas a) Greitasis biologinis skaidomumas (aerobinis) Visos aktyviosios paviršiaus medžiagos yra lengvai biologiškai suskaidomos. Kompetentingai institucijai pateikiama tiksli produkto sudėtis. PSDD sąraše (žr. I priedo A dalį) nurodoma, ar konkreti aktyvioji paviršiaus medžiaga yra aerobiniu būdu biologiškai skaidoma, ar ne (t. y. nenaudojamos medžiagos, prie kurių stulpelyje, kuriame nurodomas biologinis skaidomumas aerobinio proceso metu, yra įrašas "Y"). Jeigu aktyvioji paviršiaus medžiaga nėra įtraukta į PSDD sąrašą, pateikiama atitinkama leidinių ar kitų šaltinių informacija arba atitinkami tyrimų rezultatai, patvirtinantys, jog šios medžiagos aerobiniu būdu yra biologiškai suskaidomos. Tyrimai, taikomi biologiniam skaidomumui nustatyti yra tokie, kaip nurodyta 1967 m. birželio 27 d. Tarybos direktyvoje 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [1] ir jos paskesniuose daliniuose pakeitimuose, visų pirma, V priedo C dalies 4 punkte smulkiai aprašyti metodai, jiems lygiaverčiai OECD 301 A–F tyrimų metodai arba jiems lygiaverčiai ISO tyrimai. Netaikomas 10 dienų laikotarpio principas. Direktyvos 67/548/EEB V priedo C dalies 4-A punkte ir C dalies 4-B punkte nurodytų tyrimų (ir jiems lygiaverčių OECD 301 A ir E tyrimų bei ISO atitikmens) rezultatų leistini kiekiai yra lygūs 70 %. C dalies 4-C punkto, D, E ir F dalių tyrimų (ir jiems lygiaverčių OECD 301 B, F, D tyrimų bei ISO atitikmenų) rezultatų leistini kiekiai yra lygūs 60 %. b) Anaerobinis biologinis skaidomumas Visos aktyviosios paviršiaus medžiagos yra anaerobiniu būdu biologiškai skaidomos. Kompetentingai institucijai pateikiama tiksli produkto sudėtis. PSDD sąraše (žr. I priedo A dalį) nurodoma, ar konkreti aktyvioji paviršiaus medžiaga yra anaerobinio proceso metu biologiškai skaidoma, ar ne (t. y. nenaudojamos medžiagos, prie kurių stulpelyje, kuriame nurodomas biologinis skaidomumas anaerobiniu būdu, yra įrašas "Y"). Jeigu aktyvioji paviršiaus medžiaga nėra įtraukta į PSDD sąrašą, pateikiama atitinkama leidinių ar kitų šaltinių informacija arba atitinkami tyrimų rezultatai, patvirtinantys, jog šios medžiagos yra anaerobiniu būdu biologiškai skaidomos. ISO 11734, ECETOC Nr. 28 (1988 m. birželis) arba lygiavertis tyrimo metodas, pagal kurį reikalaujama, kad anaerobiniu būdu būtų nustatytas 60 % biologinis skaidomumas, — tai standartinis tyrimas biologiniam skaidomumui anaerobiniu būdu nustatyti. 3. Pavojingos arba toksiškos medžiagos ar preparatai a) Produkto sudėtyje arba bet kurio preparato, sudarančio medžiagą, sudėtyje nėra šių sudedamųjų dalių: - alkilfenoletoksilatų (APEO), - ketvirtinių amonio junginių, - trichlorkarbono, - EDTA (etilendiamino tetraacetato), - NTA (nitrilotriacetato), - poliglikolio tirpiklių: polietileno glikolių, - nitromuskusų ir policiklinių muskusų, įskaitant, pavyzdžiui: muskuso ksileną: 5-tert-butil-2,4,6-trinitro-m-ksileną muskuso ambretą: 4-tert-butil-3-metoksi-2,6-dinitrotolueną moskeną: 1,1,3,3,5-pentametil-4,6-dinitroindaną muskuso tibetiną: 1-tert-butil-3,4,5-trimetil-2,6-dinitrobenzeną muskuso ketoną: 1-tert-butil — 2', 6'-dimetil-3, 5'-dinitroacetafenoną HHCB (1,3,4,6,7,8-Heksahidro-4,6,6,7,8,8-heksametilciklopenta(g)-2-benzopiraną) AHTN (6-Acetil-1,1,2,4,4,7-heksametiltetraliną). b) Produkto sudėtyje nėra nei vienos sudedamosios dalies, klasifikuojama kaip: R40 (įtariama, kad gali sukelti vėžį) R45 (gali sukelti vėžį), R46 (gali sukelti paveldimus genetinius susirgimus), R49 (gali sukelti vėžį įkvėpus), R68 (gali sukelti negrįžtamus sveikatos pakenkimus), R50 + 53 (labai toksiškas vandens organizmams ir gali turėti ilgalaikį neigiamą poveikį ekvatorijai), R51 + 53 (toksiškas vandens organizmams ir gali turėti ilgalaikį neigiamą poveikį akvatorijai), R59 (pavojinga ozono sluoksniui), R60 (gali pakenkti vaisingumui), R61 (gali pakenkti negimusiam vaikui), R62 (yra tikimybė, kad gali pakenkti vaisingumui), R63 (yra tikimybė, kad gali pakenkti negimusiam vaikui), R64 (gali pakenkti žindomam kūdikiui), arba pagal bet kurį šių frazių derinį pagal Direktyvos 67/548/EEB ir jos paskesnių dalinių pakeitimų arba pagal 1999 m. gegužės 31 d. Europos Parlamento ir Tarybos Direktyvos 1999/45/EB dėl valstybių narių įstatymų ir kitų teisės aktų dėl pavojingų medžiagų klasifikavimo, pakavimo ir ženklinimo suderinimo [2] ir jos paskesnių dalinių pakeitimų reikalavimus. Kiekvienai bet kurio preparato sudedamajai daliai, kurios kiekis preparato sudėtyje yra didesnis nei 0,1 %, taip pat taikomas pirmiau nurodytas reikalavimas. Tačiau leidžiama naudoti biocidus, kurie yra naudojami produktui konservuoti (kaip yra leidžiama pagal toliau pateiktą biocidams taikomą kriterijų), ir klasifikuojami kaip R50 + 53 arba R51 + 53, jeigu tiktai jie nėra galimai bioakumuliaciniai. Tokiomis sąlygomis biocidas laikomas galimai bioakumuliaciniu, jeigu log Pov (log oktanolio/vandens pasiskirstymo koeficientas) ≥3,0 (jeigu tiktai bandymais nustatytas BCF ≤ 100). Kompetentingai institucijai pateikiama tiksli produkto sudėtis, kiekvienos sudedamosios dalies medžiagų saugumo specifikacijų egzemplioriai, kuriuose yra nurodytas, kokiai klasei priskirta arba nepriskirta kiekviena sudedamoji dalis, bei deklaracija, kad produkte nėra nė vienos iš pirmiau minėtų medžiagų. Taip pat bet kurio sudėtyje esančio preparato tiekėjai pateikia deklaraciją, kad preparatas atitinka pirmiau išdėstytus reikalavimus. 4. Kvapiosios medžiagos a) Produkte nėra kvapiųjų medžiagų, kurių sudėtyje yra nitromuskusų arba policiklinių muskusų (kaip apibrėžta pirmiau pateiktame kriterijuje). b) Jeigu produkto sudėtyje yra viena arba daugiau kvapiųjų medžiagų, tai aiškiai nurodoma ant pakuotės, pažymint esančios (-ių) kvapiosios (-ųjų) medžiagos (-ų) pavadinimą (-us): Įprastas pavadinimas | CAS Nr. | Įprastas pavadinimas | CAS Nr. | Pentilcinamalis | 122–40–7 | Amilcinamilo alkoholis | 101–85–9 | Benzilalkoholis | 100–51–6 | Benzilsalicilatas | 118–58–1 | Cinamilo akoholis | 104–4–1 | Cinamalis | 104–55–2 | Citralis | 5392–40–5 | Kumarinas | 91–64–5 | Eugenolis | 97–53–0 | Geraniolis | 106–24–1 | Hidroksicitronelalis | 107–75–5 | Hidroksimetil pentilcikloheksenkarboksaldehidas | 31906–04–4 | Izoeugenolis | 97–54–1 | | | c) Bet kuri į produktą įdėta sudedamoji dalis kaip kvapioji medžiaga turi būti pagaminta ir (arba) naudojama laikantis Tarptautinės kvapiųjų medžiagų asociacijos praktinės veiklos kodekso nuostatų. Kompetentingai institucijai pateikiama deklaracija, kad laikomasi kiekvienos šio kriterijaus dalies reikalavimų. 5. Dažikliai arba dažančiosios medžiagos 1976 m. liepos 27 d. Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo [3] ir jos paskesniųjų dalinių pakeitimų bei 1994 m. birželio 30 d. Europos Parlamento ir Tarybos direktyvos 94/36/EEB dėl maisto produktuose naudojamų dažų [4] ir jos paskesniųjų dalinių pakeitimų nuostatos turi leisti produkto sudėtyje naudoti bet kuriuos dažiklius arba dažančiąsias medžiagas. Kompetentingai institucijai pateikiama deklaracija, kad laikomasi šio kriterijaus reikalavimų, ir išsamus visų naudojamų dažų arba dažančiųjų medžiagų sąrašas. 6. Biocidai a) Biocidai produkto sudėtyje gali būti naudojami tik kaip produkto konservantai ir tik šiam tikslui tinkamas jų kiekis. Šis reikalavimas netaikomas aktyviosioms paviršiaus medžiagoms, kurios taip pat gali būti būdingos biocidinės savybės. Pateikiama tiksli produkto sudėtis, visų įdėtų konservantų medžiagų saugumo specifikacijų egzemplioriai bei jų kiekiai, būtini produktui išsaugoti. Pateikiama deklaracija, kad laikomasi šio kriterijaus reikalavimų. b) Draudžiama reikalauti arba siūlyti ant pakuotės ar bet kuriuo kitu informacijos perdavimo būdu, kad indų plovikliai, skirti indus plauti rankomis, turėtų antimikrobinio poveikio. Kompetentingai institucijai pateikiami tekstai ir logotipų maketai, esantys ant kiekvienos rūšies pakuotės, ir (arba) kiekvienos skirtingos rūšies pakuotės pavyzdžiai, bei deklaracija, kad laikomasi šio kriterijaus reikalavimų. 7. Jautrinančios medžiagos Pagal Direktyvos 1999/45/EB dėl valstybių narių įstatymų ir kitų teisės aktų dėl pavojingų preparatų klasifikavimo, pakavimo ir ženklinimo suderinimo reikalavimus produktas neklasifikuojamas kaip R42 (gali sukelti alergiją įkvėpus) ir (arba) R43 (gali sukelti alergiją susilietus su oda). Kompetentingai institucijai pateikiama tiksli produkto sudėtis, kiekvienos sudedamosios dalies medžiagų saugumo specifikacijų egzemplioriai, kuriuose nurodyta, kokiai klasei priskirta arba nepriskirta kiekviena sudedamoji dalis, bei deklaracija, kad laikomasi šio kriterijaus reikalavimų. 8. Bendro aktyviųjų paviršiaus medžiagų kiekio apribojimas plovimo atvejui Rekomenduojamos dozės visas aktyviųjų paviršiaus medžiagų kiekis 1 l indams plauti skirto vandens yra ne didesnis negu 0,4 g nešvariems indams plauti. Kompetentingai institucijai pateikiami duomenys apie 1 ml produkto esantį bendrą aktyviosios paviršiaus medžiagos kiekį bei ant pakuotės nurodomą rekomenduojamą dozę, išreikštą mililitrais 1l nešvariems indams plauti skirto vandens. Remiantis šia informacija, įrodoma, kad laikomasi šio kriterijaus reikalavimų. 9. Reikalavimai pakuotėms a) Pirminės pakuotės tūrio koeficientas (PTK) yra mažesnis arba lygus 1,9. Šis kriterijus netaikomas, jeigu 50 % arba daugiau procentų pirminės pakuotės yra pagaminta iš antrinių žaliavų. PTK yra lygus mažiausio stačiakampio formos kūno (stačiakampio gretasienio) tūriui, kuriame gali tilpti pakuotė, padalinta iš pakuotėje esančio produkto tūrio. b) Jeigu pirminė pakuotė yra pagaminta iš antrinių žaliavų, bet kuri tokia ant pakuotės esanti nuoroda turi atitikti ISO 14021 standarto "Aplinkosauginiai ženklai ir deklaracijos — Paraiškos įteikėjo deklaruoti reikalavimai (II rūšies aplinkosauginis ženklinimas)" reikalavimus. c) Pirminės pakuotės dalys yra lengvai išardomos į atskiras vienos medžiagos dalis. d) Plastmasės ženklinamos pagal 1994 m. gruodžio 20 d. Europos Parlamento ir Tarybos direktyvos 94/62/EB dėl pakuočių ir pakuočių atliekų [5] reikalavimus arba DIN 6120 1 ir 2 dalių, susijusių su DIN 7728 1 dalimi, reikalavimus. Kompetentingai institucijai pateikiama ant pakuotės esanti informacija ir (arba), prireikus, jos pavyzdys bei deklaracija, kad laikomasi šio kriterijaus reikalavimų. TINKAMUMAS NAUDOTI 10. Tinkamumas naudoti Produktas tinka naudoti ir tenkina vartotojų reikmes. Kompetentingai institucijai pateikiama visa svarbi informacija. Jai priskiriami plovimo gebos tyrimų, kurių metu produktas (rekomenduojama jo dozė išbandoma nešvariems indams plauti realiomis sąlygomis) lyginamas su vandeniu ir bent vienu kitu produktu (kurį paprastai galima įsigyti teritorijoje, kurioje bus prekiaujama ekologinį ženklą turinčiu produktu, bei su jo rekomenduojama doze), rezultatai. Pagrindžiamas palyginamojo (-ųjų) produkto (-ų) pasirinkimas ir šiam palyginimui (-ams) atlikti taikytas tyrimo protokolas. Paraiškos įteikėjas gali taikyti, pavyzdžiui, CTTN-IREN nustatytą tyrimų metodą, kuris vadinasi "Indų plovimas". INFORMACIJA VARTOTOJUI 11. Nurodymai vartotojui Ant produkto pakuotės pateikiama ši informacija: a) "Tam, kad išplautumėte savo indus veiksmingiausiu būdu, taupytumėte vandenį ir energiją, saugotumėte aplinką, neplaukite iš čiaupo tekančiu vandeniu, bet merkite juos į vandenį ir įpilkite rekomenduojamą kiekį ploviklio. Geriausiai išplausite nedaug putotame vandenyje" (arba lygiareikšmis tekstas). b) Aiškiame fone pakankamo dydžio piktograma su informacija: +++++ TIFF +++++ kur x, y, z ir w dydžius nustato paraiškos įteikėjas ir (arba) gamintojas. Pirmiau pateiktoje piktogramoje naudojami vienetai — mililitrai. Kitas gerai žinomas dozavimo būdas — arbatinis šaukštelis — papildomai nurodomas skliausteliuose (kaip pirmiau pateiktoje piktogramoje). Tačiau, jeigu pakuotė turi tinkamą ir patogią kiekio matavimo sistemą, leidžiančią taip pat patikimai dozuoti kiekį, galima naudoti alternatyvų matą (pvz. sklidino dangtelio tūriui lygų kiekį, dozatoriumi išspaudžiamą dozę ar kt.). c) Plovimo kartų vienu ploviklio buteliu apytikris skaičius. Paskaičiuojamas padalijus produkto tūrį iš dozių, būtinų įpilti į 5 l nešvariems indams plauti skirto vandens, skaičiaus (kaip nurodyta pirmiau pateiktoje piktogramoje). d) Taikomi 1989 m. rugsėjo 13 d. Komisijos rekomendacijos 89/542/EEB dėl ploviklių ir valiklių ženklinimo [6] reikalavimai. e) Jeigu produkto sudėtyje yra kvapiųjų medžiagų, tai nurodoma ant pakuotės. f) "Daugiau informacijos rasite ES ekologinio ženklo tinklalapyje adresu: http://europa.eu.int./ecolabel" (arba lygiareikšmis tekstas). Kompetentingai institucijai pateikiamas produkto pakuotės, taip pat ženklo, pavyzdys bei deklaracija, kad laikomasi kiekvienos šio kriterijaus dalies reikalavimų. 12. Ekologinio ženklo informacija Ekologinio ženklo 2 langelyje yra šie įrašai: - mažesnis kenksmingas poveikis vandens ekosistemai, - aiškūs nurodymai, kaip dozuoti. [1] OL L 196, 1967 8 16, p. 1. [2] OL L 200, 1999 7 30, p. 1. [3] OL L 262, 1976 9 27, p. 169. [4] OL L 237, 1994 9 10, p. 13. [5] OL L 365, 1994 12 31, p. 10. [6] OL L 291, 1989 10 10, p. 55. --------------------------------------------------